Hei! Olen Rory Kaye. On ilo olla seurassanne tänään -
kertomassa, mitä Raamattu sanoo rukouksesta.
Raamattu puhuu rukouksesta paljon.
Se käsittelee yli 400 kertaa rukousta, rukoilemista, rukoilevuudesta, -
milloin rukoilla, mitä tehdä ja mitä ei, -
miten Jumala kuulee rukouksemme ja jättää ne noteeraamatta.
Aiheen ymmärtämisen kannalta on hyödyllistä tutkia, mitä Sana sanoo.
Tässä raamatunopetussarjassa, kuten tuottaja Miisu sanoi tänään, -
luvassa on jännittäviä seikkailuja.
Tulevissa jaksoissa kerron ihmeistä, joita on tapahtunut ihmisten rukoiltua.
Kokonaiset kansakunnat ovat muuttuneet.
Profetiat ja rukoukset johtajien puolesta ovat muuttaneet maita.
Ihmisiä on noussut kuolleista.
Tänään tutkimme, mitä Raamattu sanoo rukouksesta.
Rukousta on kolmea lajia. On tärkeää tunnistaa ne.
Se on puhumista Jumalalle, Jumalan kuuntelemista -
ja yhteyttä Hänen kanssaan.
Se tarkoittaa olemista Hänen kanssaan.
Paavali kirjoittaa Tessalonikalaiskirjeessä, -
että meidän tulisi kommunikoida lakkaamatta ― ainakin se on tavoite.
Rukoilla lakkaamatta.
Mitä se tarkoittaa? Että pysymme yhteydessä Jumalan kanssa aina.
Hän rakastaa sitä, kun teemme niin.
Miten se tehdään? Se liittyy lapsenkaltaisuuteen.
Jos olen lapsen kaltainen, olen riippuvainen Hänestä, -
Hänen viisaudestaan ja avustaan, -
ja käännyn aina Hänen puoleensa ja puhun hänelle kaikesta.
Mutta en vain sanoin.
Raamattu sanoo, että voimme oppia rukoilemaan myös Hengessä.
Nuorena uskovana 43 vuotta sitten huomasin, -
että Paavali rukoili sanojensa mukaan kielillä enemmän kuin kukaan muu.
Mietin, että sen täytyy olla viisasta.
Aloin rukoilla kielillä aina kun olin itsekseni.
Jeesus opettaa meille rukouksesta, ettei tulisi olla niin kuin tekopyhät, -
jotka rukoilevat kaikkien nähden. Niinpä opettelin rukoilemaan hiljaa, -
myös liikuttamatta huulia.
Nytkin rukoilen Hengessä sisäisesti.
Ette kuule sitä, mutta niin minä teen. Niin yhteys Jumalan kanssa pysyy.
Se pysyy myös ilman sanoja tai kielillä rukoilemista -
vain kääntymällä Hänen puoleensa suhteessasi Hänen kanssaan -
odottaen viisautta, yhteyttä, kanssakäymistä ja ohjeita.
Yhteydessä Jumalan kanssa on monia erilaisia näkökulmia.
Kerrataanpa vielä. Rukous on puhumista Jumalalle, -
Jumalan kuuntelemista ja yhteyttä Jumalan kanssa.
Pureudutaanpa nyt Raamatun tekstiin.
Mainitsin edellä, että joitain rukouksia Jumala valitsee olla kuulematta -
ja jotkin rukoukset Hän kuulee.
Mikä on erona? Se liittyy meihin.
Jos nöyrrymme ja lähestymme Jumalaa oikein -
pyytäen anteeksi typeriä tekojamme -
ja haluten olla Hänelle otollisia ja tehdä Hänen tahtonsa, -
Jumala on antelias ja armollinen.
Vaikka olisimme tehneet mitä vääryyksiä ja typeryyksiä, -
Hän kuuntelee rukouksiamme.
Ja jopa vielä enemmän, jos riipumme Hänessä kiinni -
ja kasvamme sen tekemisessä, mikä on oikein ― vanhurskaudessa.
Hän rakastaa vanhurskaan rukousta ja kiinnittää siihen täyden huomionsa.
Hän pitää siitä, että pyydämme Häneltä, mitä tarvitsemme.
Ensi jaksossa puhun siitä, mistä tietää, että saa vastauksen rukouksiinsa.
Tässä jaksossa keskitymme siihen, mitä Raamattu sanoo rukouksesta.
Minulla on monia raamatunpaikkoja.
Toivottavasti teille käy, että luen ne puhelimestani.
Aloitan heti Raamatun ensimmäisestä luvusta.
Se kertoo luomisesta.
Siinä Jumala puhuu Herran Sanan.
Jeshua, Jeesus, on Sana, joka tuli lihaksi.
Hänellä ja Isällä oli yhteys, -
ja he loivat maailmankaikkeuden.
Onko se rukousta? Heillä oli yhteys.
Kun Jeesus tuli Ihmisenä maan päälle, rukoiliko Hän? Rukoili.
Hän vietti tunteja yksin Isänsä kanssa yhteydessä ollen ja kuunnellen.
Jeesus sanoi, ettei Hän sano mitään, ellei Hän kuule Isän sanovan sitä.
Se ei tarkoita, etteikö Hän voinut puhua Isälle mistä vain.
Sitä Hänen ei tarvinnut kuulla Isältä ensin.
Mutta kun Hän rukoili, profetoi ja puhui muille, -
Hän puhui vain sen, mitä Hän Isältä sai.
Meillä on aina täysi vapaus puhua Jumalalle sydämemme asioita.
Hän itki Jumalan edessä kolmesti: "Ei minun tahtoni vaan Sinun tahtosi,
jos on jokin muu keino kuin olla ristillä riisuttuna, kidutettuna, -
hakattuna ja erossa Jumalasta."
Se on avain, miksi Hän onnistui tuomaan uuden liiton: -
Hän sanoi: 'Ei minun tahtoni vaan Sinun.' Sellainen Messias on.
Meillä kaikilla on vapaa tahto. On meidän valintamme, rukoilemmeko.
Jumala odottaa meiltä aina sellaista asennetta rukouksessa, -
että sanomme: "Ei niin kuin minä tahdon vaan niin kuin Sinä tahdot."
Se on sama asenne kuin Messiaalla. "Ei minun tahtoni, vaan Sinun."
Jos opimme kiinnittämään huomiota ohjeisiin, -
jotka Jumala haluaa antaa tahdostaan, -
saamme rukousvastauksia.
Siitä lisää ensi jaksossa.
Avataan yhdessä 1. Moos. 24. luku. Jakeessa 63 puhutaan Iisakista.
Muistatte Aabrahamin, Iisakin ja Jaakobin.
Iisak oli mietiskellyt kumartuneena.
Etenkin hepreankielisessä tekstissä kumartuminen viittaa rukoilemiseen.
Hän kumartuu rukoukseen. Monesti Vanhaa testamenttia luettaessa -
kysytään, missä puhutaan rukouksesta.
Israelissa ei edelleenkään yleensä käytetä sanaa "rukoilla".
Käytetään sanoja "kumartaa" tai "doven".
Olet saattanut nähdä juutalaisten rukoilevan näin. He kumartavat.
Se tulee jo 1. Moos. 24:63:sta ja myöhemmin muista jakeista: -
ihminen kumarsi, nöyrtyi fyysisesti Herran edessä, polvistui -
tai kumartui kunnioittaen Jumalaa.
Iisak oli kumartuneena rukoilemaan kedolla illalla.
Hän nosti katseensa ja näki kamelien lähestyvän.
1. Moos. 25:21:ssä kerrotaan, -
että Iisak rukoili paljon Herraa vaimonsa puolesta, -
sillä tämä ei saanut lasta.
Herra kuuli hänen rukouksensa, ja Rebekka tuli raskaaksi.
Pitääkö rukoilla monesti, jotta saa Jumalalta vastauksen?
Ei. Kertakin voi riittää, ja luottaa Häneen tosissaan.
Mutta valtaosalla asia on sydämellä monta kertaa, -
ennen kuin olemme sanoneet kaiken haluamamme -
ja tulemme paikalle, jossa todella luotamme Häneen -
ja meillä on rauha, usko ja odotus, että se toteutuu.
Voit rukoilla niin monta kertaa kuin tarvitsee, kunnes tulet sille paikalle.
Jeesuksen, Jeshuan piti rukoilla kolmesti sama rukous, -
olisiko jokin muu keino tuoda uusi liitto kuin ristinkuolema.
Silloin mekin voimme rukoilla vaikka sata tai tuhat kertaa.
Jumala on hyvin kärsivällinen, -
mutta Hän tahtoo meidän tulevan paikalle, jossa luotamme Häneen.
Mennään eteenpäin Sananlaskuihin. Hyppään yli hyvin monien asioiden.
1. Kun. kirjassa kerrotaan, kuinka kuningas Salomon vihki temppelin.
Katkelmassa on Salomon pitkä rukous Jumalalle.
Se ei ole niinkään pyyntö, vaan Salomo pikemminkin puhui Jumalalle.
Hän kertaa historiaa ja vasta sitten esittää pyyntönsä.
Luemme sen 2. Aikakirjasta, -
joka peilaa 1. Kun. kirjan tapahtumia.
Mutta mennään ensin Sananlaskuihin.
Sananlaskuissa Jumala selittää, -
että jotkin rukoukset itse asiassa loukkaavat Häntä.
Tiesitkö, että rukous voi loukata Jumalaa?
Sananl. 15:8: "Jumalattomien uhrit".
Muistatte, että silloin oli temppeliuhreja.
Papit toimittivat uhreja ja rukoilivat ihmisten puolesta.
Mutta uhrikin voi olla jumalaton.
Jumalattomien uhri on Herralle kauhistus, vihattava, hyvin loukkaava.
Miksi? Jos tiedämme, mikä on oikein, mutta valitsemme tehdä väärin -
ja yritämme saada rukouksemme kuulluiksi -
ja kymmenyksemme ja uhrimme hyväksytyiksi, se ei toimi.
Taivaspaikkaa ei voi ostaa. Pitää nöyrtyä, sopia asiat Jumalan kanssa.
Luetaan jakeen loppu, Sananl. 15:8.
Siinä puhutaan suoraselkäisten rukouksesta. Suoraselkäisten.
Se ei tarkoita vain kehon ryhtiä vaan myös sielua, mieltä, henkeä.
Suoraselkäisyyttä Jumalan edessä. Hän rakastaa sitä.
Katsotaan sitä toisesta kohdasta. Myöhemmin jakeessa 29 sanotaan: -
"Jumalattomista on Herra kaukana". Hän vetäytyy väärintekijöistä, -
jotka eivät tee parannusta.
Jos pyydät Häneltä anteeksi, Hän antaa heti ja kuuntelee sinua.
Mutta jumalattomista Hän on kaukana, ja kuulee ja kuuntelee tarkasti -
rukoukset, joita lausuvat johdonmukaisesti vanhurskaat, -
ne, joilla on oikea asema, jotka tekevät oikein Hänen edessään.
Luetaanpa Sananl. 28:9.
"Joka korvansa kääntää kuulemasta lakia, [Jumalan ohjetta, tooraa] -
sen rukouskin on kauhistus [vihattava, kuvottava Jumalasta]."
Jos kääntyy pois Jumalan opastuksesta.
Monet kysyvät: "Miksi puhut Vanhasta testamentista?
Se ei enää päde. Vain Uusi testamentti pätee." Ei ole totta.
Jeesus itse sanoi Matt. 15:ssä jakeesta 18 eteenpäin, -
ettei Hän tullut kumoamaan Moosekselle annettua lakia -
vaan täyttämään sen.
Lisäksi Hän kysyy, kuka on suurin Jumalan valtakunnassa.
Ne, jotka opettavat Kirjoituksia, asioita Vanhasta testamentista.
Siihen aikaan Uutta testamenttia ei vielä ollut.
Silloin opetettiin Vanhasta testamentista ja elettiin sitä todeksi -
ja elettiin Hengessä.
Pelastus on vain ristintyön ansiota, -
mutta kaikilla asioilla Vanhassa testamentissa on arvoa.
Paavali käski Timoteuksen tutkia ja niin osoittaa itsensä soveliaaksi.
Tutkia Vanhaa testamenttia, sillä Uutta ei vielä ollut.
Tutki ja osoita olevasi sovelias. Arvollinen työmies.
Onko Jumalan lailla, Mooseksen saamilla ohjeilla arvoa? On!
Sinun täytyy tutkia ja oppia nämä asiat.
Se auttaa sinua tuntemaan Hänen tahtonsa ja rukoilemaan sen mukaan.
Siitä tahdon puhua seuraavaksi. Hypätään Uuteen testamenttiin.
Miksi haluamme tuntea Hänen tahtonsa ennen kuin rukoilemme?
Puhun siitä ensi jaksossa. Jos tietää rukoilevansa Hänen tahtonsa mukaan,
Jeesus sanoi opetuslapsille seitsemän kertaa viimeisenä iltanaan:-
Rukouksiinne vastataan.
En halua mennä asioiden edelle. Aloitetaan Matteuksesta. Matt. 17:21.
Eräällä miehellä oli vakava ongelma: Hänessä oli demoneja.
Jeesus sanoi: "Tämä laji ei lähde muulla kuin rukouksella ja paastolla."
Hän ei tarkoita, että täytyy järjestää -
kolmen päivän paasto- ja rukouskokous, -
jos haluaa vapauttaa ihmisen demoneista.
Ei. Hän tarkoittaa, että meidän täytyy viettää aikaa yksin Jumalan kanssa -
paastoten ja rukoillen, jotta meillä olisi varmuus -
ja pystymme käyttämään auktoriteettia ylitse kaikkien demonisten asioiden.
Puhun siitä lisää myöhemmin sarjassa.
Olen näet mukana herätyksessä Tansaniassa.
Kolmen päivän päästä aion tavata kaksi päällikköä, noitatohtoria.
Aion auttaa heitä vapautumaan sitovista demoneista Jumalan armolla.
Miksen pelkää? Koska Jumalalta tuleva rauha -
on tosi mahtava.
Katsotaanpa sitä Fil. 4:stä.
Paavali sanoo jakeissa 6―8: -
"Älkää olko mistään huolissanne".
Monet suomalaiset syövät ahdistuslääkkeitä.
He ovat masentuneita ja huolissaan.
Paavali sanoo: Älkää jääkö murehtimisen ja ahdistuksen paikalle.
Kääntykää Jumalan puoleen ja kertokaa Hänelle murheenne.
Luetelkaa kaikki, purkakaa kaikki ulos.
Ja tehkää sitten valinta vapaalla tahdollanne luottaa Häneen,-
että Hän välittää ja auttaa teitä.
Ja sitten rukoilette ja kiitätte Häntä siitä, että Hän auttaa.
Rukoilette, lausutte esirukouksia.
Kerrotte Hänelle, mitä sydämellänne ja mielellänne on.
Niin silloin inhimillisen ymmärryksen ylittävä rauha -
varjelee mielenne ja sydämenne Messiaassa.
Tämä on Jumalan tahto pitää meidät Messiaassa, -
liitossa Hänen kanssaan.
Sanoin alussa, että on olemassa kolme rukouksen lajia: -
puhu Jumalalle, kuuntele Jumalaa ja pysy yhteydessä Jumalan kanssa.
Yhteys, kommuunio, tulee latinan sanoista "com", kanssa, -
ja union, liitto. Liitto Jumalan kanssa.
Uuden liiton kolmas lupaus on: "Te kaikki tulette tuntemaan minut."
Hepreaksi kirjaimellisesti: "Tulette olemaan liitossa kanssani -
vähäisimmästä suurimpaan."
Jeesus sanoo viimeisenä päivänä monille, -
jotka väittävät profetoineensa ja parantaneensa Hänen nimessään: -
Menkää pois, te epävanhurskaat ja väärintekijät.
Te uppiniskaiset, jotka ette ole katuneet syntejänne, -
sillä en ole koskaan tuntenut teitä.
Kuinka joku voi sanoa olevansa uskova ja Jumala käyttää häntä -
mutta Hän sanoo, ettei Hän ole koskaan tuntenut häntä.
Meidän jokaisen pitää viettää aikaa rukouksessa, -
jolloin annamme itsemme kokonaan Jumalalle.
Jossa sanomme: "Ei minun tahtoni vaan Sinun, Herra kaikessa."
Jeesus kiteytti tämän hienosti vain kolmessa jakeessa Luuk. 14:ssa.
Kolme pääehtoa Jumalan opetettavana olemiselle -
tai Jumalan ohjattavana olemiselle, opetuslapsena olemiselle.
Sana "kristitty" esiintyy Raamatussa ainoastaan kolme kertaa.
Kohdat ovat Ap. t. 11, Ap. t. 28 ja 1. Piet.
Sen sijaan Hän kutsuu meitä olemaan opetuslapsia.
Opetuslapsi on joku, jota Jumala opettaa ja ohjaa ja joka tottelee.
Joka seuraa ja matkii Mestariaan ja muuttuu alati Hänen kaltaisekseen.
Mitkä näistä kolmesta Jeesus mainitsee Luuk. 14:ssä?
Jakeessa 26 Hän käskee vihata elämää, jota itse on kaavaillut -
erossa Jumalan tahdosta.
Ja tulee vihata elämää, jonka äiti, isä, sisar tai veli valitsisi sinulle -
erossa Jumalan tahdosta. Sille pitää kääntää selkä.
J. 27: Tulee kantaa ristiään joka päivä.
Asenteemme tulee olla: Ei minun tahtoni, vaan Sinun, Herra.
Kolmas Hänen mainitsemansa asia on Luuk. 14:33:ssa: -
Luopua kaikesta, mitä meillä on.
"Kaikki, mitä minulla on ― rahani, varallisuuteni, aikani ovat Sinun.
Nyt tunnustan, sillä Sinä olet elämäni Herra, -
että olen aikani ja varallisuuteni hoitaja.
Kiitos, että johdatat sanojani, tekojani ja rahankäyttöäni."
Tänä aamuna sain sydämelleni -
antaa eräälle henkilölle 200 euroa.
Tämä henkilö sanoi välittömästi: -
"Lahjoitan rahoista 100 euroa projektillesi Tansaniassa."
Loput sata euroa hän halusi lahjoittaa orpokodille Pakistanissa.
Rohkaisen sinua, kun saat tiedon tai viisauden sanoja, -
vaikutelmia tai ajatuksia, kysy Herralta, ovatko ne Hänestä, -
ja sitten tee se.
Olipa se antamista, menemistä tai puhumista, -
pysy yhteydessä Jumalan kanssa.
Tehdään rukouselämästä totta.
Rukoillaan niin kuin Jumala tahtoo meidän rukoilevan.
Jeesus puhuu paljon, miten tulisi rukoilla.
Hän sanoo: Kun rukoilette, menkää kammioonne, -
jossa kukaan ei näe eikä kuule teitä, -
eikä kukaan häiritse, ja Isänne, joka näkee salassa, -
kuulee rukouksenne ja Hän vastaa siihen.
Siitä lisää ensi kerralla.
Hän kieltää olemasta kuin ulkokullatut, jotka rakastavat huomiota -
rukoillessaan julkisilla paikoilla.
Emme aina tarkoita olla ulkokultaisia emmekä yritä saada huomiota.
Yritämme vain todistaa. Ravintolassa ei kannata rukoilla viittä minuuttia.
Vie rukouksesi yksin Jumalalle. Meillä on vapaus siunata ruokamme, -
mutta älä yritä samalla saarnata evankeliumia muille asiakkaille.
On muita evankeliointitapoja, joissa on enemmän järkeä.
Jeesus on tosissaan käskiessään -
tuoda asiat kahden kesken Hänelle.
Raamattu mainitsee tietääkseni kolme asiaa, jotka meidän tulee tehdä salaa.
Ensinnäkin rukous.
Anna sen jäädä sinun ja Jumalan välille.
Paasto ja antaminen.
Onko poikkeuksia, kuten yhdessä rukoileminen? Ilman muuta.
Sekä Vanha että Uusi testamentti kertovat ajoista, -
jolloin kaikki Israel kokoontui rukoilemaan -
kun koko uskovien yhteisö kokoontui kaupunkeihin ja koteihin -
palvomaan Herraa ja rukoilemaan.
Nyt menen kuuluisaan jakeeseen 2. Aikakirjassa.
Aloitan luvusta 6.
Salomo sanoo Herralle jakeessa 1: -
"Minä olen rakentanut sinulle asumuksen ikuisiksi ajoiksi."
Sitten hän pyytää Herraa kuulemaan heidän rukouksensa, -
kun he ovat kääntyneinä temppeliin päin, missä ikinä ovatkin.
Edelleen, kun juutalaiset rukoilevat, he kääntyvät Jerusalemiin päin, -
missä temppeli oli.
Muslimit matkivat tätä. He vain kääntyvät kohti Mekkaa tai Medinaa.
Alkuperäinen ajatus tuli tästä Salomon rukouksesta.
Mennään lukuun 7.
2. Aik. 7:1: "Kun Salomo oli päättänyt rukouksensa, -
taivaasta iski tuli, joka söi polttouhrit ja teurasuhrit, -
ja Herran kirkkaus täytti temppelin.
Papit eivät voineet mennä temppeliin, sillä se oli täynnä Herran kirkkautta."
Kaikki israelilaiset näkivät tulen.
Tahdon mennä eteenpäin. Sen tapahtuman jälkeen -
Salomo jatkaa rukousta.
2. Aik. 7:12:ssa kerrotaan, -
että Salomo oli yksin Jumalan kanssa sinä iltana -
ja Herra ilmestyi hänelle. Jae 12: "Herra ilmestyi hänelle yöllä.
Herra sanoi Salomolle: 'Minä olen kuullut sinun rukouksesi'."
Salomon rukous satojentuhansien ihmisten edessä Jerusalemissa -
temppeliä vihittäessä oli kuultu. Herra puhui vasta kun Salomo oli yksin.
"Jos minä joskus suljen taivaan, niin että ei tule sadetta, tai jos käsken -
heinäsirkkojen syödä maan tai lähetän kansani keskuuteen ruton -
ja jos silloin kansani, jonka olen ottanut omakseni, nöyrtyy ja rukoilee, -
kääntyy minun puoleeni ja hylkää pa- hat tiensä, niin minä kuulen taivaasta -
ja annan anteeksi heidän syntinsä ja teen heidän maansa jälleen terveeksi"
Se on Herran lupaus. Mutta ensin sanotaan, että Herra sallii ongelmia -
ja jopa lähettää niitä kurituksena, jos ihmiset ovat väärämielisiä.
Tutki sitä itse myöhemmin. Tahdon nyt siirtyä siihen, -
mitä Jeesus sanoi ristiinnaulitsemista edeltävänä iltana.
Siitä kerrotaan Johanneksen evankeliumin luvuissa 13―16.
Siinä sanotaan seitsemän kertaa, että mitä ikinä rukoilette -
Hänen nimessään, sen te saatte. Mistä se puhuu?
Hänen nimessään rukoileminen on Hänen sijassaan rukoilemista.
Jeesuksen sijaan sinä rukoilet.
Toisin sanoen rukoilet jotain, joka on täysin Jumalan tahdon mukaista.
Mistä voimme tietää, mitä rukoilla?
Meillä on vapaus puhua Jumalalle kaikesta, kuten jo sanoin.
Jos olet ahdistunut tai huolissasi, puhu siitä Jumalalle.
Jeesusta ahdisti. "Ei minun tahtoni vaan sinun. Onko muuta keinoa?"
Jumalalle voi puhua kaikesta, mitä sydämelläsi on. Hän välittää.
Puhun etenkin uusille uskoville.
Älä mieti, onko rukous riittävän hyvä tai muodollinen. Hän ei ole sellainen.
Hän tietää sinusta kaiken. Ole rehellinen ja aito.
Mutta samalla Hän odottaa, että etsimme Isältä ja Häneltä -
Pyhän Hengen kautta ilmestystä Hänen tahdostaan.
Jos sinä ja minä rukoilemme Hänen tahtonsa mukaan, se tapahtuu.
Puhun siitä lisää ensi kerralla.
Vielä kaksi asiaa.
Tämä on Kolossalaiskirjeessä. Luvussa 4 jakeessa 2 sanotaan: -
Olkaa vilpittömiä ja kestäviä rukouselämässänne.
Olkaa valppaat ja tarkkaavaiset rukouksessanne kiittäen.
Sekä Filippi että Kolossa olivat kaupunkeja.
Paavali kirjoitti uskoville Filippissä ja Kolossassa.
Valtaosa kaupungeista, joille hän kirjoitti, ovat Kreikassa tai Turkissa.
Hän sanoo: Älkää ainoastaan rukoilko. Kiittäkää myös.
Se ei ole kaava vaan jatkoa luottamiseen.
Kun rukoilee, odota Jumalan kuuntelevan. Hän tahtoo vastata.
Siksi kiität Häntä. Rukoustemme tulisi olla rehellisiä.
Jeesus kielsi rukoilemasta kuin pakanat, jotka eivät tunne Jumalaa.
Jotka luulevat, että pitää hokea samaa tuntikausia -
ja sitten Jumala ehkä kuuntelee. Ei.
Hän sanoi, että kun te rukoilette, rukoilkaa näin.
Luetaan, mitä Jeesus sanoo.
Hän sanoo, että kun te rukoilette, sanokaa "Isä".
Abba, Isi taivaassa.
Katsotaan tätä Luuk. 11:stä. Sama kerrotaan parista paikasta.
Tämä on Luuk. 11:2.
"Kun rukoilette, sanokaa näin: ― Isä, pyhitetty olkoon sinun nimesi.
Tulkoon sinun valtakuntasi.
Kiitos, että annat meille tarvitsemamme ruoan -
ja annat meille syntimme anteeksi niin kuin mekin annamme anteeksi muille.
Äläkä johda meitä kiusaukseen vaan päästä meidät pahasta.
Ja niin eteenpäin. Sinun on valtakunta, voima ja kunnia.
Miksi Jeesus opetti näin. Ei että toistaisimme sanoja yhä uudelleen.
Hän opettaa lähestymään Jumalaa kuin Isäämme.
Ei välinpitämättömästi. Hän ja Hänen nimensä on pyhä.
Pyydä Jumalan tahtoa tapahtuvaksi ja valtakuntaa tulevaksi.
Luota, että Jumala antaa sen, mitä tarvitsemme: ruokaa ja muuta.
Pyydä anteeksi syntejä ja anna anteeksi muille.
Ja viimeinen ajatus: Jumala tahtoo siunata sinua.
Varmista siis, että rukoilet ja annat Hänelle mahdollisuuden johtaa sinua.
Rukoile johtajien ja perheesi puolesta.
Tahdon lopettaa rukoukseen. Herra siunatkoon ja varjelkoon sinua.
Kirkastakoon kasvonsa ja olkoon armollinen sinulle.
Näkyköön Hänen läsnäolonsa kasvoiltasi -
Hänen täyttäessä sinua Pyhällä Hengellä ja rauhalla.
Hei! Olen Rory Kaye. Rakastan Taivas TV7:ää.
Luotan Marttiin koko sydämestäni.
Ihmiset täällä ovat tosi vilpittömiä.
Tämä paikka vie evankeliumia ihmisille ja tekee opetuslapsia.
Tue TV7:ää soittamalla tukinumeroon. Se maksaa vain 12 euroa.
Pyydä täältä myös rukousta. Numero on 0600-10177.
Tili- ja viitenumero näkyvät ruudulla.
Tahdon rohkaista sinua Jeesuksen nimessä. Tue TV7:ää, -
jos se on auttanut ja vahvistanut sinua.
Jos sydämelläsi on, että rakastat tätä työtä, tue sitä. Kiitos.
Suomennos: Marianne Tenetz